CELEX: 62016TN0705
Language: fi
Date: 2016-10-03 00:00:00
Title: Asia T-705/16 P: Valitus, jonka WQ (*) on tehnyt 3.10.2016 virkamiestuomioistuimen asiassa F-1/16, WQ (*) v. parlamentti, 21.7.2016 antamasta tuomiosta

5.12.2016   
               
               
                  FI
               
               
                  Euroopan unionin virallinen lehti
               
               
                  C 454/29
               
            
         Valitus, jonka  WQ (*1) on tehnyt 3.10.2016 virkamiestuomioistuimen asiassa F-1/16,  WQ (*1) v. parlamentti, 21.7.2016 antamasta tuomiosta
         (Asia T-705/16 P)
         (2016/C 454/51)
         Oikeudenkäyntikieli: ranska
         
            Asianosaiset
         
         
            Valittaja: WQ (*1) (edustajat: asianajajat S. Orlandi ja T. Martin)
         
            Muu osapuoli: Euroopan parlamentti
         
            Vaatimukset
         
         Valittaja vaatii unionin yleistä tuomioistuinta
         
                     —
                  
                  
                     kumoamaan virkamiestuomioistuimen tuomion asiassa F-1/16,  WQ (*1) v. parlamentti
                  
               
                     —
                  
                  
                     kumoamaan nimittävän viranomaisen 27.3.2015 tekemän päätöksen jättää ottamatta valittajan nimeä luetteloon virkamiehistä, jotka on valittu osallistumaan toiseen tehtäväryhmään siirtymiseen pätevöittävään koulutusohjelmaan vuoden 2014 kierroksella
                  
               
                     —
                  
                  
                     velvoittamaan parlamentin korvaamaan oikeudenkäyntikulut molemmissa oikeusasteissa.
                  
               
            Oikeudelliset perusteet ja pääasialliset perustelut
         
         Valituksensa tueksi valittaja vetoaa kolmeen valitusperusteeseen.
         
                     1)
                  
                  
                     Ensimmäinen valitusperuste, joka perustuu oikeudelliseen virheeseen, jonka virkamiestuomioistuin on tehnyt tutkiessaan valittajan ensimmäisessä oikeusasteessa esittämää kanneperustetta, joka perustui yhdenvertaisuutta koskevan yleisen periaatteen loukkaamiseen katsomalla, että valittajan tilannetta koskevat tosiseikat erosivat sellaisen hakijan tilanteesta, jolla oli samantasoinen tutkintotodistus ja joka oli suorittanut vähintään yhden vuoden pituisen koulutuksen.
                  
               
                     2)
                  
                  
                     Toinen valitusperuste, joka perustuu oikeudelliseen virheeseen, jonka virkamiestuomioistuin on tehnyt katsoessaan, että riidanalainen päätös eli päätös jättää ottamatta valittajan nimeä luetteloon virkamiehistä, jotka on valittu osallistumaan toiseen tehtäväryhmään siirtymiseen pätevöittävään koulutusohjelmaan vuoden 2014 kierroksella, ei loukkaa Euroopan unionin toiminnasta tehdyn sopimuksen 165 artiklaa eikä unionin ja sen jäsenvaltioiden välistä toimivallan jakoa koulutusta koskevissa asioissa.
                  
               
                     3)
                  
                  
                     Kolmas valitusperuste, joka perustuu oikeudelliseen virheeseen, jonka virkamiestuomioistuin on tehnyt hylätessään valittajan ensimmäisessä oikeusasteessa esittämän lainvastaisuusväitteen sillä perusteella, että vaatimus vähintään yhden vuoden pituisen koulutuksen suorittamisesta on perusteltu ja oikeasuhteinen, kun otetaan huomioon pätevöittämiskoulutusmenettelyn luonne. Tässä yhteydessä valittaja katsoo, että virkamiestuomioistuin on myös ottanut huomioon valittajan perustelut vääristyneellä tavalla katsoessaan, ettei valittaja ollut kiistänyt sitä seikkaa, että riidanalaisen tutkintotodistuksen huomioon ottaminen merkitsisi valittajalle toimielinten palveluksessa kertyneen työkokemuksen hyväksilukemista kahteen kertaan.
                  
               
            (*1)  Henkilötietojen käsittelyn puitteissa yksilöiden suojaamiseksi poistettu tieto.